กกท.ไฟเขียว มอบงบ 145 ล้านบาท ให้กับ 68 สมาคมกีฬา
บอร์ด กกท. ไฟเขียวงบอุดหนุนสมาคมกีฬา โดยให้ความเห็นชอบการจัดสรรเงินอุดหนุนสมาคมกีฬาแห่งประเทศไทย ที่รับรองโดย กกท. ประจำปีงบประมาณ พ.ศ.2560 จำนวน 68 สมาคม เป็นเงิน 145,840,000 บาท รวมทั้งให้ความเห็นชอบการพิจารณาจัดสรรเงินอุดหนุนการดำเนินงานของสมาคมกีฬาแห่งจังหวัด ประจำปีงบประมาณ พ.ศ.2560 เป็นเงินจำนวน 77,078,400 บาท และเห็นชอบการพิจารณาจัดสรรเงินอุดหนุนการดำเนินงานของคณะกรรมการกีฬาแห่งจังหวัด ประจำปีงบประมาณ พ.ศ.2560 จังหวัดละ 150,000 บาท 76 จังหวัด เป็นเงิน 11,400,000 บาท,วันที่ 23 ธ.ค.59 นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา เป็นประธานการประชุมคณะกรรมการการกีฬาแห่งประเทศไทย (บอร์ด กกท.) ครั้งที่ 12/2559 ที่ห้องประชุม 1 ชั้น 2 กระทรวงการท่องเที่ยวและกีฬา เมื่อวันที่ 22 ธ.ค.ที่ผ่านมา,ที่ประชุมรับทราบคำสั่งแต่งตั้งคณะอนุกรรมการจัดทำแผนการดำเนินงานด้านวิทยาศาสตร์การกีฬาสำหรับการแข่งขันกีฬาโอลิมปิกเกมส์และการแข่งขันกีฬาพาราลิมปิกเกมส์ พ.ศ.2563 ที่กรุงโตเกียว ประเทศญี่ปุ่น โดยมีนายชูเกียรติ รัตนชัยชาญ เป็นประธานอนุกรรมการ และรับทราบแผนการดำเนินงานด้านวิทยาศาสตร์การกีฬาสําหรับการแข่งขันกีฬาโอลิมปิกเกมส์ และการแข่งขันกีฬาพาราลิมปิกเกมส์ พ.ศ.2563 ที่กรุงโตเกียว ประเทศญี่ปุ่น,จากนั้นที่ประชุมได้ให้ความเห็นชอบการจัดสรรเงินอุดหนุนสมาคมกีฬาแห่งประเทศไทยที่รับรองโดย กกท. ประจำปีงบประมาณ พ.ศ.2560 จำนวน 68 สมาคม เป็นเงิน 145,840,000 บาท ประกอบด้วยเงินอุดหนุนกิจการทั่วไป ประจำปี พ.ศ.2559 เป็นเงิน 140,240,000 บาท และเงินอุดหนุนสมาคมกีฬาคนพิการแห่งประเทศไทย สมาคมกีฬาคนตาบอดแห่งประเทศไทย สมาคมกีฬาคนพิการทางปัญญาแห่งประเทศไทย สมาคมกีฬาคนพิการทางสมองแห่งประเทศไทย สมาคมกีฬาคนหูหนวกแห่งประเทศไทย สมาคมผู้เปลี่ยนอวัยวะแห่งประเทศไทยฯ และคณะกรรมการสเปเชียลโอลิมปิกแห่งประเทศไทย เป็นเงิน 5,600,000 บาท โดยเห็นชอบการจ่ายเงินให้กับสมาคมกีฬาในส่วนของเงินอุดหนุนกิจการทั่วไป เป็น 2 ระยะ อาศัยอำนาจตาม พ.ร.บ.กกท. หมวด 4 มาตรา 33 กำหนดเงื่อนไขการจ่ายเงิน ได้แก่ ระยะที่ 1 เมื่อผ่านการเห็นชอบจากคณะกรรมการ กกท.เรียบร้อยแล้ว ให้สมาคมกีฬารับเงินได้ก่อน 50 เปอร์เซ็นต์ของงบประมาณที่ได้รับอนุมัติ และระยะที่ 2 เบิกจ่ายหลังจากสมาคมกีฬาจัดประชุมใหญ่สามัญประจำปี และส่งหลักฐานครบถ้วนตามข้อบังคับ กกท. ฉบับที่ 7 กำหนด,รวมทั้งให้ความเห็นชอบการพิจารณาจัดสรรเงินอุดหนุนการดำเนินงานของสมาคมกีฬาแห่งจังหวัด ประจำปีงบประมาณ พ.ศ.2560 เป็นเงินจำนวน 77,078,400 บาท และเห็นชอบการพิจารณาจัดสรรเงินอุดหนุนการดำเนินงานของคณะกรรมการกีฬาแห่งจังหวัด ประจำปีงบประมาณ พ.ศ.2560 จังหวัดละ 150,000 บาท จำนวน 76 จังหวัด เป็นเงิน 11,400,000 บาท,นอกจากนี้ ที่ประชุมยังให้ความเห็นชอบเรื่องการโยกย้ายผู้บริหาร กกท. ระดับ 9 จำนวน 3 ราย เพื่อ ให้การดำเนินงานของ กกท. เป็นไปอย่างมีประสิทธิภาพ เหมาะสม และสอดรับนโยบายของ กกท. ประกอบด้วย นายมานิต วรรธนะสาร ผู้อำนวยการสำนักผู้ว่าการ ดำรงตำแหน่งผู้อำนวยการฝ่ายธุรกิจและสิทธิประโยชน์, นายวิษณุ ไล่ชะพิษ ผู้อำนวยการฝ่ายวิทยาศาสตร์การกีฬา ดำรงตำแหน่งผู้อำนวยการสำนักงานควบคุมการใช้สารต้องห้ามทางการกีฬา และนายแสนพล อู่วิเชียร ผู้อำนวยการฝ่ายธุรกิจและสิทธิประโยชน์ ดำรงตำแหน่งผู้อำนวยการฝ่ายกีฬาภูมิภาค
บอร์ด กกท. ไฟเขียวงบอุดหนุนสมาคมกีฬา โดยให้ความเห็นชอบการจัดสรรเงินอุดหนุนสมาคมกีฬาแห่งประเทศไทย ที่รับรองโดย กกท. ประจำปีงบประมาณ พ.ศ.2560 จำนวน 68 สมาคม เป็นเงิน 145,840,000 บาท
กอบกาญจน์ วัฒนวรางกูร,การกีฬาแห่งประเทศไทย,มานิต วรรธนะสาร,วิษณุ ไล่ชะพิษ,แสนพล อู่วิเชียร